Ziyoli yoshlar: Qirg’iziston o’zbek xalqidan uzr so’rashi lozim
“Hukumat o’z fuqarolarini himoya qila olmadi. Aybdormiz”.
Qirg’izistonda muvaqqat rahbar Roza Otunbayeva “qirg’inni qo’zg’atgan, uni amalga oshirgan odamlarni jazolaymiz”, deydi. Hukumat puxta tergov o’tkazishga so’z bermoqda. Qirg’iziston va o’zbekistonlik yoshlar buni olqishlamoqda. Yana bir ish qilinishi lozim, deydi ular, “o’zbek xalqidan kechirim so’rashimiz shart”. “Qirg’iziston hukumati o’z fuqarolarini himoya qila olmadi va buning uchun uzr so'rashi lozim. Eng kamida qilinadigan ish bu”, - deydi qirg’izistonlik Murod Omoyev, Xalqaro Valyuta Jamg’armasi xodimi. Asli o’shlik, hozir Vashingtonda advokatlik qiladigan Damira Kamchibekova nazarida ham muvaqqat rahbariyat o’zbek fuqarolari taqdiriga ko’z yumgan. “Rasmiylar tergov o’tkazib, aybdorlarni jazolashi kerak. Men jazo deb qonxo’rlik, shafqatsizlik haqida gapirayotganim yo’q. Adolat qaror topsin. Chunki qochqinlar vataniga qaytishi kerak-ku. Mening oilam ham “ahvol sal tinchisa, qaytamiz” deb turibdi. Uy-joyimiz, yerimiz o’sha yerda. ”, - deydi Damira Kamchibekova. Bu yosh qiz-yigitlar fikricha, jinoyatlar nafaqat Qirg’izistonda, balki xalqaro maydonda muhokama qilinishi lozim. Qotillikka qo’l urgan bolalar qaysi mahalladan, qaysi shahardan ekani aniqlanib, el-yurtga ma’lum qilinsin. Shunday farzandni voyaga yetkazgan jamoa toabad eslab yursin bu qilmishni, deydi ular. 27 iyun kuni yangi konstitutsiya loyihasi referedumga qo'yiladi. Yuz minglab fuqaro ovoz berish imkoniyatiga ega bo'lmasada, hukumat jarayonni kechiktirmoqchi emas. Murod Omoyev nazarida bu to’g’ri qaror. ”. Chinora ismli mana suhbatdosh esa qochqinlar Qirg’izistonga qaytishini kutgan ma’qul deb hisoblaydi. Bu mutaxassislar ta’biricha, Qirg’iziston hali ham farovon davlat bo’lish salohiyatiga ega. Konstitutsiya va referendum ma’qul tashabbus, ammo uning qanchalik ishlashi boshqa masala. Nasiba Tohir "Amerika Ovozi" O'zbek xizmatida 2006-yildan beri ishlab keladi. Boshlovchi, prodyuser, muharrir, teleoperator.